রূপা গঙ্গোপাধ্যায়

রূপা গঙ্গোপাধ্যায় অথবা রূপা গাঙ্গুলী (জন্মঃ ২৫ নভেম্বর , ১৯৬৩) হলেন একজন ভারতীয় অভিনেত্রী, নেপথ্য গায়িকা ও সাংসদ। এই অভিনেত্রী ভারতীয় চলচ্চিত্রের অন্যতম প্রধান মুখ এবং মৃণাল সেন, অপর্ণা সেন, গৌতম ঘোষ ও ঋতুপর্ণ ঘোষের মত প্রখ্যাত পরিচালকদের ছবিতে অভিনয় করেছেন। বিজয় চট্টোপাধ্যায়ের নিরুপমা (১৯৮৬) ছবিতে প্রথম অভিনয় করেন রূপা। রমাপ্রসাদ বণিকের মুক্তবন্ধ (১৯৮৭) ধারাবাহিকে অভিনয় করার পরে তার পরিচিতির বিস্তার হয়। বি আর চোপড়ার মহাভারত ধারাবাহিকে দ্রৌপদীর ভুমিকায় অভিনয় করে তিনি খ্যাতির শীর্ষে পৌঁছে যান। ২০১১ সালে অদিতি রায়ের অবশেষে ছবিতে দূরে কোথাও ও আজি বিজন বনে এই দুটি রবীন্দ্রসঙ্গীতের জন্য তিনি শ্রেষ্ঠ নেপথ্য গায়িকার জাতীয় পুরস্কার অর্জন করেন। রূপা ভারতের পশ্চিমবঙ্গের কলকাতার কাছাকাছি কল্যাণী নামক স্থানে জন্মগ্রহণ করেন। তিনি একটি যৌথ হিন্দু পরিবারে বড় হয়েছেন। তিনি "বেলতলা মহিলা উচ্চ বিদ্যালয়" থেকে মাধ্যমিক পাশ করেন। তিনি কলকাতায় "যোগমায়া দেবী কলেজ" থেকে স্নাতক ডিগ্রি অর্জন করেন, যেটি কলকাতার ঐতিহাসিক কলকাতা বিশ্ববিদ্যালয় এর অধিভুক্ত একটি স্নাতক মহিলা কলেজ। রূপা ১৯৯২ সালে ধ্রুব মুখার্জিকে বিবাহ করেন। ২০০৬ সালে তাদের সংসারে বিচ্ছেদ হয়। এই দম্পতির একমাত্র সন্তান আকাশ ১৯৯৭ সালে জন্মগ্রহণ করে। পরবর্তীতে তিনি তার মুম্বাইয়ের সহকারী শিল্পী দিব্যেন্দু এর সাথে একত্রে বসবাস শুরু করেন। যেটি রূপার বয়সের তুলনায় দিব্যেন্দুর বয়সের পার্থক্য ছিল ১৩ বছর কনিষ্ঠ। রূপা এরপর থেকে দিব্যেন্দুর সাথে আলাদা হয়ে আছেন। রূপা স্টার প্লাস এর জনপ্রিয় রিয়ােলিটি শো এর শেষ পর্ব সাচ কা সামনা (২০০৯), ভারতীয়দের অংশগ্রহণে ব্রিটিশ রিয়ালিটি শো দ্যা মোমেন্ট অব ট্রুথ ইত্যাদি অনুষ্ঠানে উপস্থিত হয়ে মিডিয়াতে আলোড়ন সৃষ্টি করেন। একটি পারিবারিক অনুষ্ঠানে পরিচালক বিজয় চট্টোপাধ্যায়ের সাথে পরিচয় হয় রূপার। বিজয় চট্টোপাধ্যায় তখন তার নতুন হিন্দি ছবি নিরুপমা (১৯৮৬) তে নায়িকা চরিত্রে অভিনয়ের জন্য নতুন মুখ খুঁজছিলেন। তিনি রূপা কে এই চরিত্রে অভিনয়ের প্রস্তাব দেন। প্রথমে ইতস্তত করলেও রাজি হয়ে যান রূপা। রবীন্দ্রনাথ ঠাকুরের ছোট গল্প দেনা পাওনা অবলম্বনে নির্মিত এই ছবিতে রূপার বিপরীতে অভিনয় করেন সৌমিত্র চট্টোপাধ্যায়। রূপার অভিনয় প্রতিভায় মুগ্ধ হন সৌমিত্র। সৌমিত্র চট্টোপাধ্যায়ের পরিচালনায় স্ত্রী কী পত্র (১৯৮৬) ছবিতে মৃণালের চরিত্রে অভিনয় করেন রূপা। রবীন্দ্রনাথ ঠাকুরের ছোট গল্প স্ত্রীর পত্র অবলম্বনে নির্মিত এই হিন্দি ছবিতে রূপা ছাড়াও অভিনয় করেন উষা গঙ্গোপাধ্যায় ও পৌলমী বসু। সৌমিত্র চট্টোপাধ্যায়ের নির্দেশনায় রূপার অভিনয় এই ছবির মূল সম্পদ হয়ে দাঁড়ায়। এই সময় পরিচালক রমাপ্রসাদ বণিক তার নতুন বাংলা ধারাবাহিক মুক্তবন্ধর (১৯৮৬) নায়িকা চরিত্রের জন্য নতুন মুখ খুঁজছিলেন। রূপাকে তার পছন্দ হয়। বি আর চোপরার ধারাবাহিক মহাভারতে অভিনয় করেন যা অবিলম্বে তাকে কর্মজীবনে প্রভাবিত করেছিল। এবং মৃণাল সেনের "এক দিন আচানাক" (১৯৮৯) প্রধান চরিত্রে অভিনয় করেছিলেন। কয়েকটি হিন্দি ছবিতে কাজ করার পর, তিনি কলকাতায় স্থানান্তরিত হন এবং ১৯৯০ সালে অসংখ্য বাংলা ছায়াছবি কাজ করেন। ২০০৪ সালে অঞ্জন দত্তের পরিচালনায় "বউ ব্যারাকস ফরইভার" নামের একটি ইংরেজি চলচ্চিত্রে কাজ করেন। এরপর ২০০৭ সালে তিনি পুনরায় মুম্বাইয়ে স্থানান্তরিত হন এবং বাংলা ছবিতে নিয়মিত কাজ অব্যাহত রাখেন। তিনি ২০০৭ সালে হিন্দী টেলিভিশন সিরিয়াল "করাম আপনা আপনা"তে, এরপর সাব টিভির ২০০৭ সালের "লাভ স্টোরী" এবং সম্প্রতি ২০০৯ সালে "আগলে জানাম মোহে বিটিয়া বহ কিজো" কাজ করেন। তিনি বাংলা চলচ্চিত্র "অবশেষে" তার কণ্ঠস্বর প্রদানের জন্য জাতীয় চলচ্চিত্র পুরস্কার জিতে নেন। রূপা গঙ্গোপাধ্যায়, ২০১৫ সাল থেকে পশ্চিমবঙ্গ রাজ্য​ ভারতীয় জনতা পার্টির একজন সদস্য৷ গণদেবতা (১৯৯৮) মহাভারত (১৯৯৮) সুকন্যা (১৯৯৮) কারাম আপনা আপনা (২০০৭) লাভ স্টোরী (সাব টিভি) (২০০৭) ওয়াক্ত বানায়েঙ্গে কন আপনা কন পরায়া (২০০৮) কস্তুরি টিভি সিরিজ (২০০৯) সাচ কা সামনা (২০০৯) আগলে জানাম মে বিটিয়া হি কি জে (২০০৯) কিস দেশ মে হে মেরা দিল (২০১১) চন্দ্রকথা মেয়েবেলা ( ২০২৩ ) ২০০২: বিজয়ী, জাতীয় চলচ্চিত্র পুরস্কার, সেরা শিল্পী - অবশেষে (বাংলা)। কালাকার পুরস্কার ১৯৯৯ সালে ডিউক বিশ্ববিদ্যালয় প্রেস দ্বারা প্রকাশিত, একটি প্রচ্ছদে রূপা গঙ্গোপাধ্যায়ের দ্রুপদী অভিনীত ছবি প্রকাশিত হয়। রূপা তার অভিনয় জীবন শুরু করেন ১৯৮৬ সালে, বিজয় চট্টোপাধ্যায়ের নিরুপমা ছবির মাধ্যমে। তিনি নিজে বলেছেন যে তিনি স্নাতকস্তরে লেখাপড়া শেষ করে তবেই অভিনয় জীবনে পা রাখেন। সেন, অভিজিৎ। "Samaresh Majumdar and his stories on Bengali serial"। www.banglalive.com (ইংরেজি ভাষায়)। সংগ্রহের তারিখ ২০২৪-০৩-২৩।  "Actress Roopa Ganguly on Modern Bangla Film"। www.youtube.com। সংগ্রহের তারিখ ২০২৪-০৩-২৩।  "I attempted suicide thrice:"। The Times of India। সেপ্টে ২৯, ২০০৯। ২৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১২।  "Rupa Ganguly" (ইংরেজি ভাষায়)। সংগ্রহের তারিখ ২০১৭-০৪-০২।  "Roopa Ganguly"। www.cinestaan.com। ২০১৮-০৮-১৮ তারিখে মূল থেকে আর্কাইভ করা। সংগ্রহের তারিখ ২০২০-১১-২৪।  "'What troubles me most is how unsafe Bengal has become for women under Trinamul'"। www.telegraphindia.com। সংগ্রহের তারিখ ২০২০-১০-১৩।  "Ten Most Beautiful Actrsses of Bengali Cinema" (ইংরেজি ভাষায়)। ২০১৭-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৭-০৪-০২।  "Netizens applaud Mahabharat's Roopa Ganguly and Nitish Bharadwaj after watching Draupadi's 'cheer-haran'"। The Times of India (ইংরেজি ভাষায়)। ২০২০-০৪-২১। সংগ্রহের তারিখ ২০২০-১০-২৪।  "Directorate of Film Festival"। ২০১৪-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-০২।  "History of the College"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৪।  Nobody told the 'whole truth' to win Rs 1 cr Hindustan Times, Priyanka Srivastava, New Delhi, 20 September 2009. Roopa Ganguly on Sach ka Saamna finale The Times of India, DIVYA PAL , TNN 18 September 2009. "'অপু' হতে অপেক্ষা করেছিলেন ৩ বছর, রেডিয়োর ঘোষক সৌমিত্রকে পছন্দই হয়নি পরিচালকের"। www.anandabazar.com। সংগ্রহের তারিখ ২০২০-১১-২২।  "হিন্দি ও ফরাসি চলচ্চিত্রেও অভিনয় করেছেন সৌমিত্র, হাত পাকিয়েছেন পরিচালনায়"। www.prohor.in। সংগ্রহের তারিখ ২০২০-১১-২২।  Talking point with Roopa Ganguly আর্কাইভইজে আর্কাইভকৃত ২২ জানুয়ারি ২০১৩ তারিখে The Indian Express, 2 May 2009. Roopa Ganguly is back in Bollywood The Times of India, 14 June 2007. TALKING POINT with Roopa Ganguly ওয়েব্যাক মেশিনে আর্কাইভকৃত ৫ মে ২০০৭ তারিখে The Indian Express, 10 March 2007! "National Award: Roopa Ganguly wins the Best Female Playback Singer"। The Times of India। মার্চ ৯, ২০১২। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১২।  "Kalakar award winners" (পিডিএফ)। Kalakar website। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১২।  Screening Culture, Viewing Politics: An Ethnography of Television, Womanhood, and Nation in Postcolonial India "Duke University Pres link on the book"। ৩১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৪।  ইন্টারনেট মুভি ডেটাবেজে রূপা গঙ্গোপাধ্যায় (ইংরেজি)